
РЕПУБЛИКА БЪЛГАРИЯ

РАЙОНЕН СЪД - СТАРА ЗАГОРА

	


УТВЪРДИЛ:

БЛАГА БОЗОВА,

ПРЕДСЕДАТЕЛ НА
РС-СТАРА ЗАГОРА
ДЛЪЖНОСТНА  ХАРАКТЕРИСТИКА
ДЛЪЖНОСТ: ПРИЗОВКАР
КОД ПО НКПД – 4119 2004
РЪКОВОДИТЕЛ: ПРЕДСЕДАТЕЛЯТ НА СЪДА
ОПИСАНИЕ НА ДЛЪЖНОСТТА: 
Връчва призовки, съобщения и съдебни книжа съгласно изискванията на процесуалните закони; координира дейността си със съдебните деловодители и другите призовкари; отговаря за навременното връчване на призовките и другите книжа, незабавно връщане на вторите екземпляри и акуратното отбелязване на причините при невръчване на призовки и съобщения, като прави отбелязвания и в деловодните програми; извършва отбелязвания за връчването и връщането на призовките и съобщенията в деловодните програми, сканира, заверява с КЕП и ги присъединява по съответните дела и преписки; изпълнява и други задължения във връзка с длъжността, възложени му от административния ръководител на съда или от съдебния администратор.
І. Изисквания за заеманата длъжност
1.За длъжността се назначава лице, което:
- е пълнолетен български гражданин

- не е осъждано на лишаване от свобода за умишлено престъпление от общ характер

- не е поставен под запрещение

- не е лишен от правото да заема определена длъжност

- не е в йерархическа връзка на ръководство и контрол със съпруг или съпруга, с роднини по права линия без ограничения, по съребрена линия до четвърта степен включително или по сватовство до четвърта степен включително.

- не е едноличен търговец, неограничено отговорен съдружник в търговско дружество, управител или изпълнителен член на търговско дружество, търговски пълномощник, търговски представител /прокурист/, ликвидатор или синдик.

- не е народен представител.

- не заема ръководна или контролна длъжност на национално равнище в политическа партия.
2. Образование - минимална степен на завършено средно образование.
3. Препоръчителен професионален опит: не е необходим
4. Типична квалификация:

- Инициативност, оперативност, самодисциплина и отговорност;

- Отлична комуникативност /работа с граждани/ и способност за работа в екип;

- способност за работа под напрежение;

- компютърна грамотност, умения за работа със стандартно офис оборудване;

- Отлични умения за изразяване на информация - писмено и устно; за намиране  на разрешение на нестандартни проблеми и ситуации; 
ІІ. ОСНОВНИ ФУНКЦИИ:
Връчва призовки, съобщения и съдебни книжа; координира дейността си със съдебните деловодители и другите призовкари; отговаря за навременното връчване на призовките и другите книжа, незабавно връщане на вторите екземпляри и акуратното отбелязване на причините при невръчване на призовки; изпълнява други задължения във връзка с длъжността, възложени му от административния секретар, съдебния администратор и председателя на съда.
III. ОСНОВНИ ДЛЪЖНОСТНИ ЗАДЪЛЖЕНИЯ:
1. Да връчва призовки, съобщения и съдебни книжа; да  съблюдава спазването на законовите изисквания за пълнота и яснота на призовките и книжата; да отговаря за своевременното и законосъобразно връчване на призовките и съдебните книжа съгласно правилата на АПК, НПК и ГПК 

2. Да получава ежедневно в 14.00 ч. разпределените съдебни книжа и призовки от дежурния съдебен деловодител срещу дата и подпис по книгата за външни и вътрешни съдебни книжа и призовки.

3. Да отбелязва във вторите екземпляри на призовките датата на връчване, трите имена, името и качеството на лицето, което е получило или отказало да получи призовката или книжата; причини за невръчване. 

4. Да удостоверява връчването с подпис, под който да изписва четливо трите си имена и датата на връчването. Името и длъжността на призовкаря се отразяват и с личен печат.

5.  Да се легитимира със служебна карта, издадена от съда.

6. Да вписва резултата от връчване на получените по книгите /вътрешна и външна/ призовки и предава вторите екземпляри на връчените призовки и съдебни книжа срещу подпис от деловодителя.

7. Невръчените призовки, както и връчените извън срока по чл.74, ал.2 от правилника книжа, да връща с бележка върху тях за причините за това.

8. При отсъствие на друг призовкар да замества последния при изпълнение на служебните му задължения.

9.Длъжен е да спазва установеното работно време и да го използва за изпълнение на възложените му задачи; 

10.При  служебна необходимост е  длъжен  да изпълнява служебните си задължения извън работно време;

11. Да взема участие при координиране на съдебната работа, пряко свързана с дейността му, заедно с останалите служители на съда.

12. Да участва в обучението на нови служители, като се задължава да ги въведе в работата, да разяснява и отговаря на техни въпроси, свързани с изпълнението на служебните му задължения.

13. Да е запознат с утвърдените вътрешни правила и системата за финансово управление и контрол;   

14. Задължително да спазва правилата на поведение, заложени в Етичния кодекс и да докладва за нарушение на същия;

15. Да пази като служебна тайна сведенията, които са му станали известни в кръга на службата и засягат интересите на гражданите, юридическите лица и Държавата

16. Да докладва за административни пропуски и нарушения, създаващи предпоставки за корупция, измами или нередности.

17.  Да изпълнява други задължения във връзка с длъжността, възложени му от административния секретар, съдебния администратор и председателя на съда.
IV. НЕОБХОДИМИ КАЧЕСТВА И ОТГОВОРНОСТИ:
1. Отлични умения и познания по приемане, предаване и съхраняване на съдебна документация. /носи отговорност за собствените си резултати, както и на тези от дейността на службата/
2. Носи отговорност за точното и качествено изпълнение на утвърдените с настоящата длъжностна характеристика задачи.

3. Носи отговорност за получената и пренасяна документация.

4. Носи отговорност за опазване на получената служебна информация, както за спазване на Етичния кодекс и вътрешните правила, утвърдени от административния ръководител.

5. Носи отговорност за административни пропуски и нарушения, създаващи предпоставки за корупция, измами и нередности.
V. ОРГАНИЗАЦИОННИ ВРЪЗКИ И ВЗАИМООТНОШЕНИЯ:

Длъжността призовкар е изпълнителска. Има непосредствени  взаимоотношения със съдебните служители и съдиите. Има вътрешни и външни  професионални контакти с органи и организации в кръга на изпълняваните  функционални задължения. Призовкарят е пряко подчинен на съдебния администратор и  административния ръководител.
Настоящата длъжностна характеристика може да бъде изменяна и допълвана  при промяна на изискванията и задълженията, произтичащи от нормативни или  структурни промени.

……………………                                                   …..……………………………………..                

Дата на връчване:                                                              Име и подпис на служителя

